

**Συγχαρητήρια ΚΟΑ στον Πρωταθλητή Ευρώπης Παύλο Κοντίδη**

Πρωταθλητής Ευρώπης για δεύτερη φορά στην καριέρα του ο Παύλος Κοντίδης! Ο Ολυμπιονίκης μας τερμάτισε στην τρίτη θέση στην τελευταία ιστιοδρομία που έγινε τη Δευτέρα 21 Νοεμβρίου με αποτέλεσμα να κερδίσει το Πανευρωπαϊκό Πρωτάθλημα Laser που διεξάγεται στο Hyeres της Γαλλίας με 35 βαθμούς.

Ο Κυπριακός Οργανισμός Αθλητισμού συγχαίρει τον Ολυμπιονίκη μας για τη νέα τεράστια διάκρισή του που αποτελεί επιστέγασμα της εκπληκτικής του πορείας και του εύχεται ανάλογες επιτυχίες και στη συνέχεια. Συγχαρητήρια επίσης στον προπονητή του, την οικογένεια του, καθώς και την Ομοσπονδία του.